**Ministru kabineta rīkojuma projekta „Grozījums Ministru kabineta 2013.gada 19.februāra rīkojumā Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk – VARAM) ierosina pagarināt Ministru kabineta 2013.gada 19.februāra rīkojuma Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” (Ministru kabineta 2015.gada 9.septembra rīkojuma Nr.492 „Grozījums Ministru kabineta 2013.gada 19.februāra rīkojumā Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis””” redakcijā) (turpmāk – rīkojums) 4.punktā dotā uzdevuma izpildes termiņu, lai nodrošinātu šī uzdevuma izpildi, ievērojot:1) Ministru kabineta 2015.gada 10.marta sēdes protokollēmuma „Informatīvais ziņojums „Par publiskās pārvaldes informācijas sistēmu konceptuālo arhitektūru”” (prot. Nr.14 22.§) (turpmāk – protokollēmums) 2.punktu;2) Ministru kabineta 2015.gada 17.novembra noteikumu Nr.653 „Darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – noteikumi Nr.653) 40.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši rīkojuma 4.punktam VARAM ir uzdots izstrādāt un līdz 2016.gada 30.decembrim iesniegt noteiktā kārtībā Ministru kabinetā valsts informācijas un komunikācijas tehnoloģiju pārvaldības likumprojektu (turpmāk – likumprojekts). Savukārt atbilstoši protokollēmuma 2.punktam VARAM ir uzdots ievērot informatīvajā ziņojumā „Par publiskās pārvaldes informācijas sistēmu konceptuālo arhitektūru” definētos publiskās pārvaldes informācijas sistēmu konceptuālās arhitektūras principus, izstrādājot normatīvos aktus publiskās pārvaldes informācijas sistēmu un informācijas un komunikācijas tehnoloģiju (turpmāk – IKT) atbalsta jomā.Lai nodrošinātu efektīvāku valsts IKT pārvaldības nodrošināšanu atbilstoši minētajiem konceptuālās arhitektūras principiem, VARAM ir uzsākusi aktivitātes, kas saistītas ar noteikumu Nr.653 anotācijas 3.pielikuma pirmās kārtas projektu sarakstā iekļauto projektu „Publiskās pārvaldes informācijas un komunikāciju tehnoloģiju arhitektūras pārvaldības sistēma”, „Pakalpojumu sniegšanas un pārvaldības platforma” un „Vienotā datu telpa” (turpmāk – projekti) realizāciju. Savukārt, ievērojot noteikumu Nr.653 40.punktā noteikto, VARAM ir jānodrošina, lai tad, kad ir pabeigta projektu īstenošana, būtu apstiprināts tiesiskais regulējums, kas nosaka projektu ietvaros iegūto rezultātu darbību un lietošanu. Izvērtējot attiecīgā regulējuma saturu un apjomu, VARAM ir secinājusi, ka projektu ietvaros iegūto rezultātu darbības un lietošanas kārtība būtu nosakāma normatīvajos aktos (tai skaitā likumā un uz tā pamata izdotajos Ministru kabineta noteikumos) valsts IKT pārvaldības jomā.Ievērojot iepriekšminēto, VARAM uzskata par lietderīgu izstrādāt noteikumu Nr.653 40.punktā minēto tiesisko regulējumu, ieskaitot deleģējumu Ministru kabinetam izdot noteikumus projektu ietvaros iegūto rezultātu darbības un lietošanas nodrošināšanai, un iekļaut to likumprojektā. Savukārt, izvērtējot attiecīgā regulējuma izstrādei un saskaņošanai nepieciešamo laiku, kā arī ievērojot projektu darbību īstenošanas laika grafiku, VARAM ierosina pagarināt rīkojuma 4.punktā dotā uzdevuma izpildes termiņu līdz 2017.gada 30.jūnijam. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

Anotācijas II, III, IV, V, VI un VII sadaļa – projekts šīs jomas neskar.

Vides aizsardzības un reģionālās attīstības
ministrs K.Gerhards

Vizē:

vides aizsardzības un reģionālās attīstības
ministrijas valsts sekretārs R.Muciņš

02.12.2016. 11:55

475

Ķeņģis, 67026929

vitalijs.kengis@varam.gov.lv